《偈十二首 其七》
宋代·释文准

鸡鸣丑，三四五六七八九。象骨峰头木马嘶，新丰洞口石牛吼。

山之前，水之后，吴道僧繇画不就。断头船子下南康，彷佛天明到湖口。

作者简介：释文准（一○六一～一一一五），号湛堂，俗姓梁，兴元（今陕西汉中）人。初住豫章云岩寺，移居隆兴府泐潭寺。为南岳下十三世，宝峰文禅师法嗣。徽宗政和五年卒，年五十五。事见《石门文字禅》卷三○，《嘉泰普灯录》卷七、《五灯会元》卷一七有传。今录诗三十七首。